钦定古今图书集成/明伦汇编/皇极典/第242卷 > 《论君道之大》宋·程颢
## 钦定古今图书集成/明伦汇编/皇极典/第242卷 > 《论君道之大》宋·程颢

臣伏谓君道之大，在乎稽古正学，明善恶之归，辨忠
邪之分，晓然趋道之正。然必君志先定，则天下之治
成矣。所谓“定志”者，一心诚意，择善固执之也。夫义理
不先尽则多听而易惑，志意不先定则守善而或移。
惟以圣人之训为必当从，先王之治为必可法，不为
后世驳杂之政所牵制，不为流俗因循之论所迁惑，
“自知极于明，信道极于笃，任贤勿贰，去邪勿疑，必期
致世如三代之隆而后已也。然天下之事，患常生于
忽微，而知亦戒乎渐习。故古之人君，虽出入闲燕，必
有诵训箴谏之臣，左右前后，无非正人，所以成其德

从，朝夕开陈善道，讲磨治体，以广闻听。如是，则圣智
益明，王猷允塞矣。今四海靡靡，日入偷薄，末俗哓哓，
无复廉耻，盖亦朝廷尊德乐道之风未孚，笃信忠厚
之教尚郁也。惟陛下稽圣人之训，法先王之治，一心
诚意，体乾刚，健而力行之，天下幸甚。